‘Vakacaucautaki koya, matanisiga, vula, kei na kalokalo’ (2)
Vakacaucautaki koya, matanisiga, vula, kei na kalokalo’ (3)
Vakacaucautaka na Kalou na gone kei na qase (12, 13)
148 Vakacaucautaki Ja!*Vakacaucautaki Jiova kemuni mai lomalagi,+Vakacaucautaki koya ena vanua cecere.2 Vakacaucautaki koya, na nona agilosi kece.+Vakacaucautaki koya, na nona mataivalu kece.+3 Vakacaucautaki koya, na matanisiga kei na vula.Vakacaucautaki koya, na kalokalo serau kece.+4 Vakacaucautaki koya, na lomalagi cecere duadua*Kei na wai e dela i lomalagi.5 Mera vakacaucautaka na yaca i Jiova,Nira buli ena nona ivakaro.+6 E vakataudeitaki ira o koya me tawamudu, io me tawamudu,+Sa tauca o koya e dua na lawa ena sega ni takali yani.+7 Vakacaucautaki Jiova mai vuravura,Kemuni na manumanu vakaitamera ni wasawasa kei na wai titobu kece,8 Na liva kei na ucaqereqere, na ucacevata kei na o vavaku,Na cagi kaukaua, e vakayacora tiko na nona vosa,+9 Na veiulunivanua kei na veidelana kece,+Na kauvuata kei na sitari kece,+10 Na manumanu kila+ kei na manumanu susu kece,Na veika e qasi kei na manumanuvuka,11 Kemuni na tui kei vuravura kei kemuni kece na veimatanitu,Kemuni na turaga kei kemuni kece na turaganilewa kei vuravura,+12 Kemuni na cauravou kei kemuni na goneyalewa,*Na qase kei na gone.13 Mera vakacaucautaka na yaca i Jiova,Ni yacana duadua ga e sega ni yacovi rawa na kena cecere.+Na nona lagilagi e uasivia na vuravura kei na lomalagi.+14 Ena vakalevutaka na nodra kaukaua* na nona tamata,Mera vakacaucautaki kece kina na nona yalodina,O ira na luvei Isireli, na tamata era volekati koya.Vakacaucautaki Ja!*
iVakamacala e ra
^ Se “Aleluya!” Na “Ja” na ivakaleka ni yaca Jiova.
fij_Latn fij_Latn fij_Latn fij_Latn fij_Latn fij_Latn